**Kriteriji vrednovanja aktivnosti:**

**odličan (5)**

Učenik/ca je napravio/la sve zadatke (ili samo jedan zadatak nije napravljen).

Trudi se u izvršavanju zadataka, savjesno i marljivo pristupa radu.

Poštuje rokove i zadatke predaje na vrijeme.

Redovito komunicira s učiteljicom putem privatnih poruka.

Služi se hrvatskim standardnim jezikom.

Tijekom dana redovito prati sve obavijesti i upute u virtualnoj učionici.

Poštuje pravila elektroničke pisane komunikacije.

**vrlo dobar (4)**

Učenik/ca nije napravio/la dva zadatka.

Trudi se poštivati zadane rokove, no ne uvijek istim intenzitetom.

Redovito komunicira s učiteljicom putem privatnih poruka.

Tijekom dana redovito prati sve obavijesti i upute u virtualnoj učionici.

Poštuje pravila elektroničke pisane komunikacije.

**dobar (3)**

Učenik/ca nije napravio/la sve zadatke (3 ili 4 zadatka).

Ne poštuje rokove za slanje zadataka.

Učiteljica često treba putem privatnih poruka učenika/cu podsjećati da nije napravio/la zadatke.

Neredovito odgovara na poruke ili odgovara na učiteljičine poruke nakon podsjetnika.

Ne prati redovito obavijesti i upute u virtualnoj učionici.

Nastoji se služiti hrvatskim standardnim jezikom.

Zadatke često šalje naknadno, a zadatci su riješeni površno, bez praćenja uputa.

Poštuje pravila elektroničke pisane komunikacije.

**dovoljan (2)**

Učenik/ca nije napravio/la 5 ili više zadataka.

Učenik/ca se ne trudi u izvršavanju zadataka, navodi različite razloge zašto nešto nije učinio/učinila.

Učiteljica ga/ju treba redovito podsjećati privatnim porukama da nije napravio/la zadatke.

Ne poštuje rokove za slanje zadataka ni nakon produženja roka.

Učenik/ca prati obavijesti i upute u virtualnoj učionici sa zakašnjenjem od nekoliko dana.

Trudi se poštivati pravila elektroničke pisane komunikacije.

**nedovoljan (1)**

Učenik/ca nije napravio/la ni jedan zadatak.

Učenik/ca nije motiviran/motivirana za rad ni nakon više privatnih poruka učiteljice.

Učenik/ca ne prati obavijesti i upute u virtualnoj učionici.